# **ŽUPANIJSKA UPRAVA ZA CESTE**

# **Sisačko-moslavačke županije**

**A. Cuvaja 16, 44000 Sisak**

# **III. OBRAZLOŽENJE IZVRŠENJA**

# **PRIHODA I PRIMITAKA, RASHODA I IZDATAKA**

# **ZA 2014. GODINU**

**I. OPĆI DIO**

1. **RAČUN PRIHODA I RASHODA**

**PRIHODI POSLOVANJA -** ostvareni su u iznosu **48.681,266 kuna,** **u odnosu na godišnji tekući plan s 96,33 %.** , a izvršenje u odnosu na prethodnu godinu iznosi 122,07 %.

U nastavku istićemo odstupanja od plana na razini odjeljka računskog plana, za one prihode koji značajnije utječu na iskazivanje rezultata.

**Odjeljak** **6331 – tekuće pomoći iz proračuna- izvršenje 50%**

Tekući plan prihoda na ovoj poziciji čine Sudska nagodba za trošak izvanrednog održavanja LC 33042 od Grada Petrinje i Ugovor o zajedničkom financiranju rekonstrukcije Ž 3215 s Općinom Lipovljani.

Potraživanje od Grada Petrinje na temelju Sudske nagodbe uspjeli smo naplatiti u 2014. tek u manjem iznosu (350.000), a ostatak od 1.150.000 bit će naplaćen do sredine 2015. godine.

Zbog problema u proračunu Općine Lipovljani krajem 2014. a nakon usmenog obečanja načelnika Općine, očekujemo naplatu preostalog potraživanja početkom 2015. i konačni iznos sufinanciranja u roku 15 dana nakon završetka radova i ispostave okončane situacije..

**Odjeljak** **6341 – tekuće pomoći od ostalih subjekata unutar općeg proračuna – izvršenje 96,53%**.

To je prihod koji ostvarujemo doznakom od Hrvatskih cesta Zagreb na temalju Zakona o cestama, čl. 86. – 93. (NN 84/2011.) U odnosu na izvršenje prethodne godine nastupilo je značajno poboljšanje realizacije ovog prihoda, ponajprije zbog naplate sredstava raspoređenih za prethodnu godinu, početkom 2014. Doznačena su nam i sva raspoređena sredstva za 2014. na temelju Pravilnika o rasporedu sredstava za financiranje građenja i održavanja županijskih i lokalnih cesta u 2014. godini. (NN 4572014.)

Prema Odluci o rasporedu sredstava za interventne zahvate po posebnom nalogu ministra (NN116/2014.), na našu Upravu raspoređeno je 500.000 kuna, ali na naš pravodoban i dokumentiran zahtjev, Hrvatske ceste još uvijek nisu nam doznačile taj iznos.

**Odjeljak 6424 – Naknada za ceste – izvršenje plana 99,11 %**

Ove prihode ističemo zbog iznosa koji čini 66,6% prihoda poslovanja, a i veći su za 2,81 % od prihoda iz istih izvora u prethodnoj godini. Iz tih prihoda financira se redovno održavanje Ž i L cesta, otplate kredita i kamata na kredite kao i opći troškovi poslovanja Županijske uprave za ceste.

**Odjeljak** **6526 – Ostali nespomenuti prihodi**

Ovi prihodi sastoje se od naknade za obavljanje pratećih djelatnosti, kao i refundacijom isplaćenih odšteta od osiguratelja po osiguranju odgovornosti. Tijekom izvještajnog razdoblja nije bilo više izvršnih sudskih odluka na temelju kojih bi ostvarili i više prihoda po regresnim zahtjevima.

**RASHODI POSLOVANJA -** **izvršeni su u iznosu od** **41.697.200 kuna odnosno s indeksom 126,43%**, ili u odnosu na prethodnu godinu veći su za 3,9 %.

U nastavku istićemo odstupanja od plana na razini odjeljka računskog plana, za one rashode koji značajnije utjeću na rezultat.

**Odjeljak** **3232 – usluge tekućeg i investicijskog održavanja- izvršenje plana 149,84 %.** ,a indeks izvršenja u odnosu na prethodnu godinu iznosi 97,59 % .

Tekući plan za rashode redovnog i izvanrednog održavanja Ž i L cesta određen je do nivoa raspoloživih izvora sredstava financiranja uz uvjet uravnoteženja svih prihoda i svih rashoda.

Tijekom 2014. godine došlo je u nekoliko navrata do plavljenja cesta u našoj nadležnosti upravljanja i održavanja, i posljedično tome do šteta na prometnicama, mostovima i sustavu odvodnje, odnosno nastali su izvanredni i nepredviđeni troškovi za koje tijekom 2014. nismo uspjeli osigurati izvore financiranja, stoga je to važan uzrok i razlog nastanka većih rashoda u odnosu na tekući plan.

Pored toga u okviru minimalnog standarda redovnog održavanja županijskih i lokalnih cesta, zakonska je obveza ŽUC-a omogućiti nesmetan promet i najbolju moguću razinu sigurnosti svih sudionika u prometu tijekom cijele godine i posebno u zahtjevnim uvjetima izvršavanja zimske službe tijekom XI. i XII. mjeseca, stoga na smanjenje tih troškove nismo mogli utjecati u većem obimu od postignutog.

Kod ostalih rashoda postoje manja odstupanja u odnosu na plan, no u apsolutnom iznosu ti rashodi su vrlo mali, tako da procjenjujemo kako za njih nije potrebno posebno obrazloženje.

**Odjeljak 3631 – Tekuće pomoći unutar općeg proračuna – izvršenje plana 77,64 %**

Ovaj rashod predstavlja sredstva koja smo u mjesečnim obrocima dužni doznačivati Gradu Sisku na ime raspoređenih sredstava za financiranje održavanja i građenja javnih cesta koje su prešle u njihovu nadležnost.

Obzirom na poteškoće u financiranju velikih troškova održavanja cesta u našoj nadležnosti, podmirivanju zakonskih i ugovornih obveza (anuiteti i kamate na kredite) zapali smo u poteškoće i ostala je otvorena naša obveza prema Gradu Sisku za razdoblje VIII. – XII. mjesec, a što planiramo podmiriti tijekom 2015. godine.

**RASHODI ZA NABAVU NEFINANCIJSKE IMOVINE** iznose tek 8.420 kuna,a največim dijelom predstavljaju trošak ulaganja u računalni program a ostalo je nabava uredskog namještaja.

Nastavno prethodnim pokazateljima ostvaren je višak prihoda poslovanja u odnosu na rashode poslovanja u iznosu od **6.975.646 kuna.** (tablica A. račun P-R)

1. **RAČUN FINANCIRANJA**

**Odjeljak 8443 – Primljeni krediti od tuzemnih kreditnih institucija**

Tijekom izvještajnog razdoblja nismo tražili niti primili kredit od bilo koje tuzemne kreditne institucije

**Odjeljak 5443 - Otplata glavnice primljenih kredita od tuzemne banke**

Izdatci za otplatu zajma od banke (stariji reprogramirani kredit 654.845) primjereni su planiranom iznosu, dok su u odnosu na prethodno izvještajno razdoblje značajno manji (tek 21,14 %), radi toga što je smo za 2014. godinu ugovorili mirovanje otplate dva polugodišnja obroka kredita (novi dugoročni kredit iz 2012. od PBZ).

**Odjeljak 5453 - Otplata glavnice primljenog zajma od trgovačkog društva**

Ovaj je izdatak (6.783.319) primjeren je iznosu tekućeg plana, ali izvršenje u odnosu na prethodnu godinu iznosi 300 % radi toga što smo s davateljem kredita GIP Pionir ugovorili plaćanje jednog polugodišnjeg obroka iz 2013. na plaćanje u 2014. (plaćena tri obroka po 2.261.107 kuna) .

Rezultat zaduživanja i izdataka za financijsku imovinu je negativno neto financiranje u iznosu od **-7.438.164 kune.** (tablica B. Račun financiranja)

1. **RASPOLOŽIVA SREDSTVA IZ PRETHODNE GODINE**

Manjak sredstava iz prethodne godine iznosi: **- 10.091.278 kuna** (tablica C. raspoloživa sredstva iz prethodnih godina)

Manjak financijskih sredstava za prijenos u slijedeći godišnji financijski plan iznosi: / (6.975.646 + (- 7.438.164 ) + ( - 10.091.278 ) / = - **10.553.796 kuna.**

**II. POSEBNI DIO**

**RKP 38261 ; Županijska uprava za ceste S-M županije**

**Izvršenje ukupnih troškova i izdataka u 2014. = 49.143.784 kn. ili 121,50% plana**

**1000 – Programska klasifikacija OPĆI TROŠKOVI – Izvršenje: 4.117.968 kn. ili 96,06 % plana**

Ove troškove čine: plaće, doprinosi na plaće, naknade troškova zaposlenima, rashodi za materijal i energiju, rashodi za usluge, ostali nespomenuti rashodi poslovanja, ostali financijski rashodi, kazne, penali, naknade štete, postrojenja i oprema, nematerijalna proizvedena oprema, dodatna ulaganja za ostalu nematerijalnu imovinu.

Indeksi izvršenja u okviru su tekućeg plana, a u apsolutnom iznosu prema ukupnoj i pojedinačnoj visini svih ostalih troškova, te vrijednosti ne utjeću na konačni rezultat, stoga procjenjujemo da pojedinačna odstupanja od tekućeg plana nije potrebno obrazlagati.

**2000 – Programska klasifikacija REDOVNO I IZVANREDNO ODRŽAVANJE CESTA – Izvršenje: 36.430.315 kn. ili 132,75 % plana**

Ove troškove povezujemo s redovnim i izvanrednim održavanjem županijskih i lokalnih cesta, odnosno njihov nivo ovisi o obimu ugovorenih radova i to: rashodi za materijal i energiju, **rashodi za usluge**, ostali nespomenuti rashodi poslovanja, ostali financijski rashodi, kazne penali i naknade štete.

Indeksi izvršenja u odnosu na tekući plan iznose od 77,64% (pomoći unutar općeg proračuna – raspored sredstava za Grad Sisak) do 99,9 % (ostali financijski rashodi- usluge banke, slivne vode).

**Podskupina 323** - **Rashodi za usluge** od 31.154.451 kuna, ili za 49,24 % više od plana, odnose se na redovno i izvanredno održavanje županijskih i lokalnih cesta i izradu projektne dokumentacije.

Ovako značajno odstupanje u odnosu na planom osigurana sredstva nastalo je radi razloga koje smo istaknuli u obrazloženju rashoda - Odjeljak 3232

**3000 – Programska klasifikacija GRAĐENJE I DODATNA ULAGANJA NA CESTAMA - Izvršenje: 8.595.501 kn. ili 98,62% od plana**

Ove rashode i izdatke čine: rashodi za kamate na primljene kredite, ostali financijski rashodi (primjena valutne klauzule,.), otplata glavnica primljenih kredita od banaka, otplata glavnice primljenog kredita od trgovačkog društva.

Indeksi izvršenja u odnosu na tekući plan iznose od 75,89 % (valutna klauzula- odjeljak 2432) do 99,98 % (otplata glavnice kredita primljenog od trgovačkog društva)

**Podskupina 342 -Odjeljak 3423** – Kamate za primljene kredite od banke- dva kredita od PBZ, obračunate i plaćene kamate su u okviru tekućeg plana za 2014. godinu.

**Podskupina 544 -Odjeljak 5443** – Otplata glavnica primljenih kredita od banke, izvršenje u okviru tekućeg plana, a predstavlja plaćene dospjele anuitete za jedan kredit od PBZ.

**Podskupina 545 -Odjeljak 5453** – Otplata glavnice primljenog zajma od trgovačkog društva, izvršenje u okviru tekućeg plana, isplaćena tri polugodišnja obroka kreditoru GIP Pionir Zagreb.

U Sisku 18. ožujka 2015.

Ravnatelj:

 Željko Marjanović, ing*.*str.